Wir, Agnes, von gottes gnaden wilent chûngin ze Ungurˀ, ✳ tuͤn kûnt allē den, die disen brief an sechēt
oder hoͤrent lesen, ✳ nû odˀ hie nach, ✳ daz wir habent gekoͧft ✳ den erbˀen, geistlichē froͧwen ✳ un̄ ûnsˀn besûndˀ getˀwen,
✳ ✳ der eptischin ✳ und dem ✳ ✳ convēte ûnsˀ gestift ze Chûngesvelt, ✳ Sant Claren ordens, ✳ gelegē in Costentzer bystum, ✳ dù guͤtˀ, dù hie nach gescribē stant: ✳ dez ersten ✳ von Joh̄, dem schulth̄ ze Arwe, ✳ zechen stuk geltes, ✳ eines
mùttes habˀn mindˀ, ✳ un̄ ist gelegen in dem banne ze Grenikon, ✳ aber haben wir inen gekoͧft ✳ umb die erbˀen froͧwē
Batzelinē von Arwe ✳ fûnf stuk geltes an korne ✳ und fûnf schilling geltez von einˀ vogtei, ✳ und ordenen un̄ wellē
oͧch, ✳ daz die vorgeschriben froͧwen ✳ von dem selbē gelt ✳ jerlich begangen dû jarzit ✳ ùnsˀs lieben bruͦders, hˀtzog Ottē,
sûnen, ✳ dez ersten, hˀtzog Frid̄ an dem fûnften tag ✳ nach sant Nicolausen tag, ✳ un̄ hˀtzog Lûpoltz an sant Laurentien tag. ✳ und sol man zuͦ jetwederm jarzit gebē den bruͦdern vom convent ✳ zechē schilling zuͦ dem male ✳
und dem convent ein phunt ✳ und der custerinen zechē schilling, ✳ und sol man dû jarzit began mit messen, ✳ mit
vigilien, ✳ mit gebet, ✳ mit liechtern, ✳ in aller wise ✳ alz ûnsnˀ liben bruͦders, kûnig Ruͦdolfes von Behein. ✳ alz wir
oͧch an ûnsˀen briefen vor geschribē habent, ✳ daz wir wellent, ✳ daz dû ✳ ✳ eptischin gebunden si, ✳ daz si zuͦ den jarziten
win gebe, ✳ der dēne offen si in dem kelre, ✳ daz wandelon wir also: ✳ ist, daz dˀ win, ✳ der dēne offen ist im kelre, ✳ nicht
alz guͦt ist, ✳ daz dû jarzit meistrin ✳ un̄ die vier rât swestren dûnke, ✳ daz dû jarzit nicht mit eren ✳ damit mûgent vˀrichtet wˀden, ✳ so wellent wir, ✳ daz dû ✳ ✳ eptischin gebûnden si, ✳ daz si mit dˀselbe râte andˀn win uf tue, ✳ Elsessˀ
un̄ lantwin, ✳ der alz guͦt si, ✳ daz dû jarzit mit êren ✳ un̄ nach trost wˀdent vˀricht inwendig ✳ un̄ usswendig, ✳ und diz
setzen wir uf ir aller cōcientie. ✳ wir wellen oͧch, ✳ daz alle swestrē gebunden sient, ✳ daz si gangē ze allē vigilien, ✳ die
wir inen geordenot ✳ un̄ vˀschriben habent an ūsˀen briefen zuͦ allē jarziten. ✳ un̄ welû swestˀ daz vˀsumet ✳ oder
vˀsitzet ✳ ane redelich un̄ nôt dûrftig sachē ✳ nach dˀ ✳ ✳ eptischin ✳ un̄ dˀ ✳ ✳ priolin urteil, ✳ ûrloͧb ✳ un̄ ir eigen cōcientie, ✳ daz wellē wir, ✳ daz der dù ✳ ✳ eptischin enkeinen ph̄ening lasse gebē zuͦ den jarziten, ✳ dˀ vigilige si vˀsûmet
hat, ✳ und daz man die selbē ph̄en dez tages gebe armē lûten lutˀlich dùrch got, ✳ dûrch dˀ herschaft selē¬
heiles willē. ✳ oͧch wellē wir ✳ daz man zuͦ ûnsˀs liebē hˀrren un̄ vatters kûnig Albr̄✳ un̄ ûnsˀre liebē froͧwē
un̄ muͦter kûngin Elyzabeth̄ vigilie gange, ✳ wie daz ist, ✳ daz man den swestˀn dekeinen ph̄en davō git in die ✳
hant, ✳ want daz ist davō, ✳ daz si von in hant ✳ allez, daz si hein, ✳ und welû daz ûbersessi undˀ in ane redeliche un̄
nôtdùrftig sache, ✳ daz si dez tages ir phruͦnde gentzlichē beroͧbet si, ✳ un̄ oͧch der ph̄en nût neme, ✳ und daz setzē
wir
in
allē ✳ un̄ jeglicher inbesûnder uf ir cōcienti ✳ un̄ warheit ✳ und daz dis vorgeschribnē sachē stet beliben, ✳
so gebē wir inen disen brief, besigelt ✳ mit ûnsˀm anhangendem ingesigel. ✳ ich, dû vorgeschribne eptischin, ✳ un̄
mit mir aller ✳ ✳ convent gemaͤinlich, ✳ verbinden ûns un̄ ûnser nachkomē, ✳ stet ze habende ✳ un̄ ze volfuͤrende
allez, daz hie vor an disem brief geschribē stat. ✳ und dez zuͦ einem ûrkûnt, ✳ so henken wir ûnserû ingesigel an
disen brief. ✳ diz beschach ✳ un̄ ist dirre brief gegeb̄e ze Chûngesvelt ✳ an aller heiligen abent, ✳ in dem
jare, do man zalte von gottez gebûrt ✳ drûzechen hùndert jar, ✳ und da nach in dem achtoden und vierzigesten jare. ✳